Alexei Titov
Alexei Titov, 1769-1827, russisk musiker og komponist. Ved siden af en karriere i den russiske hær - han sluttede som generalmajor - var Alexei Titov en fremragende musiker og komponist.
Alexei Titov komponerede en række populære operaer før Mikhail Glinka og uden dennes russisk-nationale tone. Flere af hans operaer blev til i samarbejde med broderen Sergei Titov.